Peter Michael Motzfeldt

Peter Michael Motzfeldt (født 17. august 1920 på Lillehammer, død 27. mai 2013) var en norsk diplomat og ambassadør. Han var Norges ambassadør i Nigeria, Brasil og Thailand.

Motzfeldt gjennomførte 1939-1940 befalsskolen. Under andre verdenskrig var han fra 1941 med i Milorg. I 1943 kom han over til Sverige, der han tjenestegjorde i de norske polititroppene.

Han ble cand.jur. i 1948 I 1949 begynte han i Utenriksdepartementet. Hans første var utenriksstasjonering var i Marseille i Frankrike. Fra 1954 til 1965 var han ved Norges militærmisjon i Berlin. Senere tjenestegjorde han ved Norges legasjon i Hellas. Han tjenestegjorde også i New Delhi i India.

Han var ambassadør til Nigeria 1970-1975, ambassadør til Brasil 1975-1980 og ambassadør til Thailand 1981-1988.

Motzfeldt var kommandør av St. Olavs Orden. For sin krigsinnsats mottok han Deltagermedaljen med rosett og ble hedret med den britiske King's Commendation for Brave Conduct. Motzfeldt var også kommandør av den greske Føniksordenen.

Referanser 

Medlemmer av Milorg
Norske jurister
Norges ambassadører til Brasil
Norges ambassadører til Nigeria
Norges ambassadører til Thailand
Kommandører av St. Olavs Orden
Deltagermedaljen
Personer fra Lillehammer kommune
King's Commendation for Brave Conduct